Babelscape/SREDFM huggingface dataset:
Μαχανίδας

Ο Μαχανίδας (... - 207 π.Χ.) ήταν τύραννος της αρχαίας Σπάρτης
από το 211 π.Χ. έως το 207 π.Χ. 

Μετά το θάνατο του Λυκούργου το 211 ανέλαβε επίτροπος του ανήλικου γιου του Πέλοπα. Αναδιοργάνωσε και αύξησε το στρατό της Σπάρτης και με την υποστήριξη του στρατού επέβαλε απολυταρχικό καθεστώς, χωρίς να καταλύσει τους παλαιούς θεσμούς. Στον Α' Μακεδονικό πόλεμο, ο Μαχανίδας ήταν με το πλευρό των Αχαιών κατά του Φίλιππου Ε΄. Το 209 π.Χ., επιτέθηκε και κατέλαβε την Τεγέα, και το 208 π.Χ. επιτέθηκε στο Άργος κατά τη διάρκεια της ολυμπιακής ειρήνης, παραβιάζοντας την. Νικήθηκε στη μάχη της Μαντίνειας
το καλοκαίρι του 207 π.Χ. από τον Φιλοποίμενα, ο οποίος και τον φόνευσε. Ο Φιλοποίμην, αφού τον σκότωσε, έκοψε το κεφάλι του Μαχανίδα και το περιέφερε σαν τρόπαιο.
Βάρκιζα Αττικής

μικρογραφία|Παραλία Βάρκιζας
thumb|right|Άποψη της Βάρκιζας από τον κυματοθραύστη του λιμανιού.
Η Βάρκιζα είναι νότιο προάστιο της Αθήνας, παραθαλάσσια συνοικία στην Περιφέρεια Αττικής, 19 χιλιόμετρα νότια από το κέντρο της Αθήνας. Αποτελεί το νοτιότερο άκρο του πολεοδομικού συγκροτήματος Αθηνών. Συνδέεται με την Αθήνα μέσω της ταχείας λεωφόρου Βουλιαγμένης, αλλά και μέσω της παραλιακής λεωφόρου Ποσειδώνος. Η τοποθεσία στην οποία απλώνεται ο οικισμός αποτελεί μία από τις ακριβότερες περιοχές στην Αττική , αλλά και στην Ελλάδα. Το 1968 μετονομάστηκε σε "Αλίανθο", ονομασία που δεν διατηρήθηκε στο πέρασμα των χρόνων.. Διοικητικά υπάγεται στην Περιφερειακή Ενότητα Νοτιοανατολικής Αττικής.

Είναι χτισμένη στα παράλια του Σαρωνικού κόλπου και αποτελεί διάσημο τουριστικό θέρετρο. Το τοπίο γύρω από τον οικισμό παραπέμπει σε κλασικό Αττικό τοπίο της υπαίθρου, με θαμνώδεις - βραχώδεις εκτάσεις, αλλά και πολλά πεύκα που απλώνουν τον ίσκιο τους στα γαλανά νερά του Σαρωνικού.

Συγκοινωνιακά, εξυπηρετείται από τις λεωφορειακές γραμμές 171 και 122 του ΟΑΣΑ , οι οποίες ξεκινούν από τον σταθμό του Μετρό στο Ελληνικό. Η απόσταση από την Βάρκιζα στο Ελληνικό είναι περίπου 9 χλμ.
Φράγκο CFP

Το Φράγκο CFP (CFP franc, στην καθομιλουμένη απλώς το φράγκο) είναι το νόμισμα που χρησιμοποιείται στα γαλλικά υπερπόντια εδάφη στον Ειρηνικό. Συγκεκριμένα, το εν λόγω νόμισμα χρησιμοποιούν η Γαλλική Πολυνησία, η Νέα Καληδονία και η Ουώλλις και Φουτούνα. Τα αρχικά "CFP" σήμαιναν στην αρχή "Colonies françaises du Pacifique" ("Γαλλικές αποικίες του Ειρηνικού") όμως σήμερα επίσημα σημαίνουν "Change Franc Pacifique" ("Φράγκο Συναλλάγματος του Ειρηνικού"). Ο κωδικός ISO 4217 για το νόμισμα είναι το "XPF".
Ύφαλος Μπλενχάιμ

Ο Ύφαλος Μπλενχάιμ ή Μπαΐχο Πρεντάσσα είναι μια κατά το μεγαλύτερο της μέρος βυθισμένη κοραλλιογενής ατόλλη στο βορειοανατολικό τμήμα του Αρχιπελάγους Τσάγκος, στις γεωγραφικές συντεταγμένες . Έχει μήκος περίπου 11 χλμ. από βορρά προς νότο και πλάτος περισσότερα από 4 χλμ. από ανατολή προς δύση. Μόνο στην ανατολική του πλευρά, υπάρχουν μερικά αμμώδη κης πάνω από το επίπεδο της θάλασσας. Το μεγαλύτερο από αυτά είναι το Ανατολικό Νησί, που έχει μήκος 200 μ και πλάτος 70 μ. Τα άλλα νησιά είναι το Βόρειο, το Μέσο και το Νότιο Νησί. Μόνο λίγα χορτάρια μεγαλώνουν στα νησιά. Η λιμνοθάλασσα έχει βάθος έως 18 μέτρα και είναι φορτωμένη με βράχους. Ο περιβάλλων κοραλλιογενής ύφαλος έχει ένα φαρδύ άνοιγμα στα νοτιοδυτικά. Η πλησιέστερη ξηρά είναι η Νήσος Τακαμάκα στην Ατόλλη των Νήσων Σάλομον, περίπου 20 χλμ. στα νοτιοδυτικά.
Σπήκερς Μπάγκος

Το Σπήκερς Μπάγκος είναι μια μεγάλη δομή κοραλλιογενούς ατόλλης στο βορειοδυτικό τμήμα του Αρχιπελάγους Τσάγκος. Είναι ένα από τα βορειότερα χαρακτηριστικά του αρχιπελάγους, και βρίσκεται στις γεωγραφικές συντεταγμένες , 22 χμ βορειοδυτικά του Υφάλου Μπλενχάιμ και έχει μήκος 44 χμ στον άξονα από τα βορειοανατολικά προς τα νοτιοδυτικά, και πλάτος 24 χμ. Η συνολική του έκταση είναι 582 χμ², και αποτελείται κυρίως από νερά. Το μεγαλύτερο τμήμα του δακτυλίου του υφάλου είναι μεταξύ 5,5 και 14,5 μέτρα κάτω από το νερό. Στα νότια, κοντά στην νοτιοδυτική άκρη, υπάρχουν κοραλλιογενείς κεφαλές στις γεωγραφικές συντεταγμένες , που στεγνώνουν κατά την άμπωτη της παλίρροιας και η θάλασσα σπάει με ορμή πάνω από αυτές κατά την διάρκεια των νοτιοανατολικών αλιγών ανέμων. Στα βορειοανατολικά, στις συντεταγμένες , υπάρχει ένας αριθμός από στεγνά κης, το μεγαλύτερο εκ των οποίων, ο Ύφαλος Μεγάλος Σπήκερς, μόλις που φτάνει το ανώτατο όριο της πλημμυρίδας της παλίρροιας. Η χερσαία έκταση είναι μηδαμινή. 

Το Σπήκερς Μπάγκος παρατηρήθηκε το 1856 από τον Βρετανό καπετάνιο Τζ. Σπήκερ με το πλοίο HMS Γουώλλεραπ. Αποτελεί το θέατρο πολλών ναυαγίων, και από παλαιότερες εποχές.
Διεθνής Οργανισμός Πολιτικής Αεροπορίας

Ο Διεθνής Οργανισμός Πολιτικής Αεροπορίας (αγγλικά: "International Civil Aviation Organization", ICAO) είναι ο οργανισμός που ρυθμίζει τις διεθνείς αερομεταφορές. Είναι τμήμα του ΟΗΕ και ιδρύθηκε το 1947 σύμφωνα με τη Σύμβαση του Σικάγου του 1944 κατά τη συνδιάσκεψη για τη διεθνή πολιτική αεροπορία. Μέλη του είναι 191 χώρες και η έδρα του βρίσκεται στο Μόντρεαλ του Καναδά.
Δαυίδ Α΄ της Σκωτίας

Ο Δαυίδ Α΄ της Σκωτίας ("David I of Scotland", περί το 1084 - 24 Μαΐου 1153) πρίγκιπας της Κάμπριας (1113 - 1124) και βασιλιάς της Σκωτίας (1124 - 1153) ήταν έκτος και νεότερος γιος του Μάλκολμ Γ΄ της Σκωτίας και της Αγίας Μαργαρίτας. Έζησε την παιδική ηλικία στη Σκωτία, αλλά εξορίστηκε προσωρινά στην Αγγλία το 1093. Την δεκαετία του 1100 έγινε δεκτός από τον Ερρίκο Α΄ της Αγγλίας, όπου στην Αυλή του γνώρισε τις Άγγλο-Γαλλικές συνήθειες και τα Νορμανδικά έθιμα.

Όταν πέθανε ο αδελφός του Αλέξανδρος Α΄ της Σκωτίας (1124), με την βοήθεια του Ερρίκου Α΄, τον διαδέχθηκε στον θρόνο και πιέστηκε σε εμφύλιες μάχες με τον ανιψιό του και διεκδικητή του θρόνου Μάλκολμ Μακ Αλεξάντερ. Τον υπέταξε ύστερα από δεκαετή πόλεμο. Μετά το θάνατο του προστάτη του Ερρίκου Α΄ της Αγγλίας, υποστήριξε την κόρη του Αυτοκράτειρα Ματθίλδη και ήρθε σε σύγκρουση με τον επόμενο βασιλιά Στέφανο της Αγγλίας. Στις μάχες που ακολούθησαν είχε πολλά κέρδη στη βόρεια Αγγλία, παρόλο που ηττήθηκε στην κρίσιμη "μάχη του Στάνταρντ" (1138).
Ο όρος "Δαυιδιανή Επανάσταση" χρησιμοποιήθηκε από ιστορικούς για να καθορίσουν τις σημαντικές αλλαγές, που επέφερε στην Σκωτία η βασιλεία του. Έκτισε μοναστήρια, αναμόρφωσε το Γρηγοριανό ημερολόγιο, οργάνωσε την επικράτειά σε δήμους και διαμόρφωσε το βασίλειο στα φεουδαρχικά πρότυπα της Γαλλίας και της Νορμανδικής Αγγλίας.
Άστον Βίλα

Η Άστον Βίλα (αγγλικά: "Aston Villa") είναι ένας από τους παλιότερους, ιστορικούς και πιο ένδοξους ποδοσφαιρικούς σύλλογους της Αγγλίας. Εδρεύει στο Γουίτον του Μπέρμιγχαμ και αγωνίζεται στην Πρέμιερ Λιγκ. Η Βίλα, όπως συχνά αποκαλείται, ιδρύθηκε το 1874, έχει έμβλημα το χρυσό λιοντάρι και εμφανίσεις: βυσσινί φανέλες με γαλάζια μανίκια, λευκά παντελονάκια και γαλάζιες κάλτσες. Το συνηθισμένο ψευδώνυμο της ομάδας είναι το «The Lions» (Τα Λιοντάρια) ενώ λανθασμένα και μόνο στην Ελλάδα έχει επικρατήσει να λέγονται και «χωριάτες» από το όνομα της ομάδας, το οποίο αν και σημαίνει η Βίλλα -κυριολεκτικά - του Άστον (περιοχή του Μπέρμινγχαμ) μεταφράστηκε λάθος τους παλαιότερους χρόνους ως το χωριό του Άστον (Aston village). Γήπεδό της, είναι το εξαίσιας αρχιτεκτονικής, "Βίλα Παρκ" ("Villa Park") του Μπέρμιγχαμ, χωρητικότητας 42.640 θεατών και το χρησιμοποιεί από το 1897.

Η Άστον Βίλα ήταν ιδρυτικό μέλος τόσο της αγγλικής επαγγελματικής ποδοσφαιρικής ένωσης (Football League) το 1888, όσο και της Πρέμιερ Λιγκ το 1992. Έχει κατακτήσει 7 φορές το πρωτάθλημα κι άλλες τόσες το Κύπελλο Αγγλίας αλλα και 5 φορες το Λιγκ Καπ. Επίσης, το 1982 κατέκτησε το Κύπελλο Πρωταθλητριών Ευρώπης. Με 22 τρόπαια είναι η εκτη πιο επιτυχημένη αγγλική ποδοσφαιρική ομάδα, αν και τα περισσότερα τα κατέκτησε προπολεμικά.

Τοπικός της αντίπαλος είναι η Μπέρμιγχαμ Σίτι. Το ντέρμπι με την Μπέρμιγχαμ είναι ένα από τα κλασικά της Αγγλίας,από το 1879, παρόλο που γεωγραφικά η Άστον Βίλα είναι πιο κοντά με τη Γουέστ Μπρόμγουιτς Άλμπιον.
Ξέρες Μπενάρες

Οι Ξέρες Μπενάρες (ή Ξέρα Μπενάρες) είναι ένας βυθισμένος κοραλλιογενής ύφαλος, ένα απομονωμένο κομμάτι υπερυψωμένου θαλάσσιου πυθμένα που βρίσκεται στις γεωγραφικές συντεταγμένες , μόλις 6 χμ δυτικά - βορειοδυτικά της νησίδας Ιλ Πιέρρ, το πλησιέστερο από τα νησιά της ατόλλης Πέρος Μπάνηος στο βόρειο Τσάγκος Αρχιπέλαγος. Το μέγεθος του είναι περίπου 3 χμ από ανατολή προς δύση, με πλάτος περίπου 700 μ, και έκταση 2 χμ². Το ελάχιστο βάθος του είναι 4,5 μ στο δυτικό άκρο του. 

Οι Ξέρες Μπενάρες πρωτοερευνήθηκαν το 1837 από τον Πλοίαρχο Ρόμπερτ Μόρεσμπυ του Ινδικού Πολεμικού Ναυτικού με το πλοίο "HMS Μπενάρες". Η έρευνα του Μόρεσμπυ είχε ως αποτέλεσμα τον πρώτο αναλυτικό χάρτη αυτού του βυθισμένου υφάλου, που στην συνέχεια πήρε το όνομα του πλοίου του. 

Κατηγορία:Τσάγκος Αρχιπέλαγος
Λιγκ Καπ Αγγλίας

Το Λιγκ Καπ (αγγλικά: "EFL Cup") είναι μια ποδοσφαιρική διοργάνωση κυπέλλου μεταξύ των 92 επαγγελματικών ποδοσφαιρικών ομάδων της Αγγλίας. Δεν έχει την αίγλη του Κυπέλλου Αγγλίας, στο οποίο δηλώνουν συμμετοχή πάνω από 600 ομάδες, αλλά έχει την αξία του, αφού οι τροπαιούχοι συμμετέχουν στο Europa League.

Ο θεσμός ως κύπελλο επαγγελματικών ομάδων, ξεκίνησε το 1960-61 στην Αγγλία. Αργότερα, η ιδέα υιοθετήθηκε κι από άλλες χώρες κι έτσι ο θεσμός επεκτάθηκε σε πολλά ευρωπαϊκά κράτη, όχι πάντα με επιτυχία. Π.χ. το ελληνικό Λιγκ Καπ διεξήχθη μόνο μία σεζόν. Αντίθετα, το γαλλικό Λιγκ Καπ καθιερώθηκε ως το 2020 και ο εκάστοτε νικητής συμμετείχε στα προκριματικά του Europa League.

Ο θεσμός αποτελεί την ευκαιρία των μικρότερων ομάδων να πετύχουν μια διάκριση και πιθανόν μια έξοδο στο Κύπελλο ΟΥΕΦΑ, διότι συνήθως οι μεγαλύτεροι σύλλογοι το βάζουν σε δεύτερη μοίρα και χρησιμοποιούν νέους ή αναπληρωματικούς παίκτες.

Υπάρχει και γυναικείο Λιγκ Καπ Αγγλίας, στο οποίο συμμετέχουν οι 36 γυναικείες ποδοσφαιρικές ομάδες των τριών κατηγοριών.
Νέλσονς Νήσος

Η Νέλσονς Νήσος είναι το βορειότερο και ανατολικότερο νησί στο Μεγάλο Τσάγκος Μπάγκος, που είναι η μεγαλύτερη δομή κοραλλιογενούς ατόλλης στον κόσμο, και βρίσκεται στο Τσάγκος Αρχιπέλαγος στον Ινδικό Ωκεανό. Η πλησιέστερη ξηρά είναι το νησί Ιλ Μπόνταμ της ατόλλης των Νήσων Σάλομον.

Η Νέλσονς Νήσος έχει μήκος 2 χμ από ανατολή προς δύση, έως και 1 χμ πλάτος και χερσαία έκταση 0,81 χμ². Το μέγιστο υψόμετρο στο νησί είναι τα 3 μέτρα πάνω από το επίπεδο θαλάσσης. 

Το νησί καλύπτεται με θαμνώδη βλάστηση και από το 1998 αποτελεί Αποκλειστικό Φυσικό Καταφύγιο.

Κατηγορία:Τσάγκος Αρχιπέλαγος
Ugly Betty

Το Ugly Betty (αγγλικά: "Άσχημη Μπέτυ") είναι αμερικανική τηλεοπτική σειρά, στην οποία πρωταγωνιστούν η Αμέρικα Φερρέρα, ο Έρικ Μάμπιους, η Ρεμπέκκα Ρόμιν και η Βανέσα Γουίλιαμς. Η σειρά προβλήθηκε για πρώτη φορά στις ΗΠΑ στις 28 Σεπτεμβρίου 2006 στον τηλεοπτικό σταθμό ABC. Η ιστορία παρακολουθεί τη ζωή της καθόλου εντυπωσιακής αλλά καλόκαρδης Μπέτυ Σουάρεζ, και την δουλειά της στο περιοδικό μόδας "Mode". 

Η σειρά είναι μία ακόμα διασκευή της Κολομβιανής τηλενουβέλλας "Yo soy Betty, la fea" (ισπανικά "Είμαι η Μπέττυ, η άσχημη"), σε σενάριο του [Φερνάντο Γκαϊτάν]]. Η παραγωγός της Ugly Betty είναι η Σάλμα Χάγιεκ.

Η Ugly Betty διαφοροποιείται αρκετά από τις άλλες δεκαπέντε σειρές, που βασίζονται στο ίδιο σενάριο του Φερνάντο Γκαϊτάν, ανάμεσά τους και η ελληνικής παραγωγής Μαρία η άσχημη και η μεξικάνικης παραγωγής Άσχημη που έγινε όμορφη. Εκτός από τις σημαντικές αλλαγές στο σενάριο και τους διαφοροποιημένους χαρακτήρες, η Ugly Betty είναι εβδομαδιαία σειρά, ενώ οι άλλες σειρές που βασίζονται στη "Betty la fea" είναι καθημερινές.
Δήμος Κρύας Βρύσης

thumb|250px|Η θέση του δήμου στο νομό Πέλλας
Ο Δήμος Κρύας Βρύσης ήταν δήμος του νομού Πέλλας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πέλλας. Βρισκόταν στο νοτιότερο τμήμα του νομού. Είχε πληθυσμό 10.977 κατοίκους (απογραφή του 2001).

Ο δήμος περιλάμβανε τα παρακάτω δημοτικά διαμερίσματα και οικισμούς
: Δ.δ. Κρύας Βρύσης -- η Κρύα Βρύση [ 6.535 ]
: Δ.δ. Αγίου Λουκά -- ο Άγιος Λουκάς [ 1.555 ]
: Δ.δ. Ακρολίμνης -- η Ακρολίμνη [ 1.340 ]
: Δ.δ. Εσωβάλτων [ 1.545 ] 
::* τα Εσώβαλτα [ 989 ] 
::* το Σταυροδρόμι [ 556 ]
Βίκτορυ Μπάγκος

Το Βίκτορυ Μπάγκος ("Μπάγκος Νίκης") είναι μια εντελώς βυθισμένη δομή ατόλλης στο βόρειο Τσάγκος Αρχιπέλαγος στις γεωγραφικές συντεταγμένες , περίπου στο μισό της απόστασης μεταξύ της Νήσου Ντέηντζερ στον βόρειο δακτύλιο του Μεγάλου Τσάγκος Μπάγκος, που βρίσκεται 16 χμ στα νοτιοανατολικά, και του Ιλ Μπόνταμ, των Νήσων Σάλομον, που βρίσκεται 17 χμ στα βόρεια. Έχει σχεδόν ελλειπτικό σχήμα, με διαστάσεις 6 χμ από ανατολή προς δύση και 4 χμ από βορρά προς νότο, και έκταση περίπου 21 χμ². Υψώνεται απότομα από μεγάλα βάθη. Η λιμνοθάλασσα έχει βάθος έως και 33 μέτρα, ενώ το βάθος κατά το μεγαλύτερο μέρος του δακτυλίου της είναι μόνον 5,5 μέτρα.
Επικίνδυνη Νήσος

Η Επικίνδυνη Νήσος ("Danger Island") είναι το δυτικότερο και νοτιότερο νησί στο Μεγάλο Τσάγκος Μπάγκος, που είναι η μεγαλύτερη δομή κοραλλιογενούς ατόλλης στον κόσμο, και βρίσκεται στο Τσάγκος Αρχιπέλαγος.

Το νησί βρίσκεται 14 χλμ. στα νοτιοδυτικά της Νήσου Αετού, και είναι ένα μακρύ και επίπεδο νησί, με περισσότερο από 2 χλμ. μήκος από βορρά προς νότο, έως και 1 χλμ. πλάτος και χερσαία έκταση 0,66 χλμ², και καλύπτεται με ψηλούς κοκοφοίνικες, που φτάνουν έως και τα 12 μέτρα ύψος.

Το όνομα του προέρχεται μάλλον από την έλλειψη ασφαλούς αγκυροβολίου, που καθιστούσε κάθε επίσκεψη στο νησί επικίνδυνη για το πλοίο και το πλήρωμα του.

Δεν υπήρξε ποτέ μόνιμος οικισμός στην Επικίνδυνη Νήσο, ακόμα και την εποχή που τα Τσάγκος κατοικούνταν (από τα μέσα του 18ου έως τα μέσα του 20ου αιώνα). Όμως, περιστασιακά εργάτες από τις φυτείες στα άλλα νησιά μεταφέρονταν σ' αυτό το νησί για να συλλέξουν καρύδες.

Από το 1998 το νησί αποτελεί Αποκλειστικό Φυσικό Καταφύγιο.

Κατηγορία:Τσάγκος Αρχιπέλαγος
Beriev

300px|right|thumb|Beriev Be-200
Η Beriev ("Beriev Aircraft Company", παλιότερη ονομασία "Beriev Design Bureau") είναι Ρωσική εταιρεία κατασκευής αεροσκαφών, ειδικευμένη στα αμφίβια αεροσκάφη. Η εταιρεία ιδρύθηκε στο Ταγκανρόγκ ("Taganrog") το 1934 ως OKB-49 ("Opytnoe Konstructorskoe Byuro 49", μτφ: "Development Design Bureau", "Γραφείο Εξέλιξης και Σχεδίασης") από τον Γκεόργκι Μικαΐλοβιτς Μπέριεφ ("Georgy Mikhailovich Beriev"), και από τότε έχει σχεδιάσει και κατασκευάσει περισσότερους από 20 διαφορετικούς τύπους αεροσκαφών για πολιτική και στρατιωτική χρήση. Σήμερα η εταιρεία απασχολεί περίπου 3000 ειδικούς ενώ αναπτύσσει και κατασκευάζει αμφίβια αεροσκάφη. Από την ίδρυσή της η Beriev έχει παρουσιάσει 29 τύπους αεροσκαφών. 14 από αυτά εισήλθαν σε παραγωγή. Παράλληλα, 228 παγκόσμια αεροπορικά ρεκόρ έχουν καταρριφθεί από πιλότους υδροπλάνων και αμφίβιων αεροσκαφών Beriev, τα οποία έχουν καταχωρηθεί και αναγνωριστεί από την Διεθνή Ομοσπονδία Αεροπορίας ("International Aviation Federation"). Η Beriev έχει λάβει περισσότερα από 900 πιστοποιητικά και διπλώματα ευρεσιτεχνίας για τα σχέδια των αεροσκαφών της και τα δομικά στοιχεία τους. Τον Νοέμβριο του 1989 η Beriev έγινε η μόνη επιχείρηση αμυντικής βιομηχανίας στην οποία απονεμήθηκε το Βραβείο Ποιότητας από την κυβέρνηση της Ρωσίας.
Όουεν Μπάγκος

Το Όουεν Μπάγκος είναι μια εντελώς βυθισμένη δομή ατόλλης στο Τσάγκος Αρχιπέλαγος. Η αναφερόμενη θέση του βρίσκεται στις γεωγραφικές συντεταγμένες , που το κάνει το δυτικότερο χαρακτηριστικό του αρχιπελάγους Τσάγκος. Η Πλησιέστερη ξηρά είναι η Επικίνδυνη Νήσος στο Μεγάλο Τσάγκος Μπάγκος, και το Ιλ Σιπέιγ στην ατολλή των Νήσων Έγκμοντ, αφού και τα δύο βρίσκονται περίπου 120 χμ Ανατολικά - Βορειοανατολικά του Μπάγκος Όουεν.

Το Μπάγκος δεν αναφέρεται στον ισχύων Οδηγό Ινδικού Ωκεανού. 

Κατηγορία:Τσάγκος Αρχιπέλαγος
Κωβέν Μπάγκος

Το Κωβέν Μπάγκος είναι μια εντελώς βυθισμένη δομή ατόλλης στο νότιο τμήμα του Αρχιπελάγους Τσάγκος στις γεωγραφικές συντεταγμένες , μόλις 7 χμ νότια της νοτιοανατολικής γωνιάς του δακτυλίου της ατόλλης Μεγάλο Τσάγκος Μπάγκος. Έχει σχεδόν κυκλικό σχήμα, με διάμετρο 4 χμ, και έκταση περίπου 12 χμ². Υπάρχουν ελάχιστα βάθη μεταξύ 9 και 11 μέτρων στο βόρειο τμήμα του υφάλου. Η πλησιέστερη ξηρά είναι το βορειότερο τμήμα της ατόλλης Ντιέγκο Γκαρσία, η Μέση Νήσος, περίπου 45 χμ στα νότια.
Κούριερ 1Β

Ο Κούριερ 1Β (αγγλ. "Courier", αγγελιοφόρος) ήταν ο πρώτος δορυφόρος που είχε την δυνατότητα αναμετάδοσης σημάτων.
Εκτοξεύτηκε στις 4 Οκτωβρίου 1960.
Κατασκευαστής ήταν η εταιρεία WDL στο Πάλο Άτλο της Καλιφόρνια. 

Η πρόταση κατασκευής του έγινε από το Σώμα U.S. Army Signal Corps τον Σεπτέμβριο του 1958, και η εκτόξευση του έγινε το 1960.

Ο πρώτος δορυφόρος του προγράμματος, ο Κούριερ 1A, ανατινάχτηκε 2,5 λεπτά μετά από την εκτόξευση του πυραύλου.

Ήταν εξοπλισμένος με περίπου 19.000 ηλιακά κύτταρα για την παραγωγή ηλεκτρικής ενέργειας και για πρώτη φορά χρησιμοποιήθηκαν μπαταρίες καδμίου νικελίου.
Είχε χωρητικότητα μετάδοσης μηνυμάτων 55.000 bit/s.
Μετά από την πρώτη τροχιά του, διαβίβασε ένα μήνυμα από τον Πρόεδρο Αϊζενχάουερ στα Ηνωμένα Έθνη από την περιοχή Deal Test Site, ένα σταθμό μετάδοσης έξω από την βάση του Fort Monmouth, και αναμεταδόθηκε σε έναν επίγειο σταθμό στο Πουέρτο Ρίκο.

Μετά από 228 τροχιές σε 17 ημέρες, το έδαφος έχασε τον έλεγχο του δορυφόρου. Θεωρείται ότι οι κωδικοί πρόσβασης που βασίζονταν σε ρολόι αποσυγχρονίστηκαν, επομένως ο δορυφόρος δεν αποκρίνονταν καθώς ερμήνευε τις εντολές ως αναρμόδιες ή πλαστές.
ISO 8859-7

Η τυποποιημένη κωδικοποίηση χαρακτήρων του διεθνούς οργανισμού τυποποιήσεων με το όνομα ISO 8859-7, γνωστή και σαν Ελληνικά, είναι μια 8-μπιτη κωδικοποίηση χαρακτήρων, μέρος του προτύπου ISO 8859. Σχεδιάστηκε με τον σκοπό να καλύπτει τη σύγχρονη ελληνική γλώσσα καθώς και μαθηματικά σύμβολα προερχόμενα από τα ελληνικά.

Η αρχική έκδοση το 1987 είχε τις ίδιες αναθέσεις χαρακτήρων με το Ελληνικό πρότυπο ELOT 928, που εκδόθηκε το 1986. Ο πίνακας σε αυτό το άρθρο δείχνει την ανανεωμένη έκδοση του 2003, που προσθέτει τρεις χαρακτήρες, συμπεριλαμβανομένου και του σύμβολου του ευρώ.

ISO_8859-7:1987, ευρύτερα γνωστό με το προτεινόμενο όνομα ISO-8859-7, είναι το IANA σύνολο χαρακτήρων που αποτελείται από την έκδοση του προτύπου αυτού του 1987 χρησιμοποιούμενου μαζί με τους χαρακτήρες ελέγχου από το ISO/IEC 6429 για τους C0 (0x00–0x1F) και C1 (0x80–0x9F).

Οι χαρακτήρες διαφυγής (escape sequences) (από ISO/IEC 6429 ή ISO/IEC 2022) δεν ερμηνεύονται. Αυτό το σύνολο χαρακτήρων έχει τα προσωνύμια iso-ir-126, ISO_8859-7, ELOT_928, ECMA-118, greek, greek8 και csISOLatinGreek.

Στον παραπάνω πίνακα, ο κώδικας 20 είναι ο χαρακτήρας ΚΕΝΟ (SPACE) και ο A0 είναι το κενό χωρίς διακοπή (NO-BREAK SPACE). AD είναι μια "μαλακή παύλα" (soft hyphen).
Στις κωδικές τιμές 00–1F, 7F, 80–9F, και D2 δεν έχουν ανατεθεί χαρακτήρες από το στάνταρ ISO/IEC 8859-7.
Γάγγης Μπάγκος

Το Γάγγης Μπάγκος είναι μια εντελώς βυθισμένη δομή ατόλλης στο νοτιοδυτικό Τσάγκος Αρχιπέλαγος. Βρίσκεται περίπου 30 χμ νοτιοδυτικά του Πιττ Μπάγκος και 135 χμ δυτικά της ατόλλης Ντιέγκο Γκαρσία. Έχει ακανόνιστο σχήμα με διαστάσεις περίπου 7 χμ επί 5 χμ, και καταλαμβάνει μια έκταση περίπου 30 χμ². Τα ελάχιστα βάθη στο μπάγκος κυμαίνονται μεταξύ 10 και 12 μέτρων.
Γουάιτ Μπάγκος

Το Γουάιτ Μπάγκος ("Λευκό Μπάγκος"), είναι μια εντελώς βυθισμένη δομή ατόλλης στο νοτιοδυτικό Τσάγκος Αρχιπέλαγος, και βρίσκεται νοτιοδυτικά από το νότιο άκρο του Πιττ Μπάγκος στις γεωγραφικές συντεταγμένες . Αναφέρθηκε για πρώτη φορά το 1886. Έχει διάμετρο λιγότερο από 2 χμ και συνολική έκταση περίπου 3 χμ². Η πλησιέστερη ξηρά είναι το Ιλ Σουντέστ της ατόλλης των Νήσων Έγκμοντ που βρίσκεται προς τα βόρεια - βορειοδυτικά, ενώ η ατόλλη Ντιέγκο Γκαρσία βρίσκεται μακρύτερα προς τα ανατολικά. Το ελάχιστο χαρτογραφημένο βάθος του είναι τα 8,5 μέτρα.
Σεντούριον Μπάγκος

Το Σεντούριον Μπάγκος ("Μπάγκος Εκατόνταρχου") είναι μια εντελώς βυθισμένη δομή ατόλλης στο νοτιοδυτικό Τσάγκος Αρχιπέλαγος. Είναι το νοτιότερο χαρακτηριστικό του αρχιπελάγους. Έχει μήκος περίπου 10 χμ από τα βορειοδυτικά προς τα νοτιοανατολικά, και πλάτος περισσότερο από 3 χμ. Η έκταση του υφάλου είναι περίπου 25 χμ². Το μπάγκος βρίσκεται περίπου 170 χμ νοτιοδυτικά της ατόλλης Ντιέγκο Γκαρσία και 70 χμ νότια - νοτιοδυτικά από το μεγαλύτερο Πιττ Μπάγκος.
Τζακ Άμποττ

Ο Τζακ Άμποττ ("Jack Henry Abbott", 21 Ιανουαρίου 1944 - 10 Φεβρουαρίου 2002) ήταν Αμερικανός εγκληματίας και συγγραφέας. Βγήκε από τη φυλακή το 1981 με αναστολή, μετά από την κυκλοφορία του βιβλίου του "Στην κοιλιά του κτήνους" ("In the Belly of the Beast"), που γράφτηκε και εκδόθηκε με βοήθεια από τον Νόρμαν Μέιλερ. Το βιβλίο, που περιέγραφε τη ζωή στις αμερικάνικες φυλακές και τις συνθήκες που -σύμφωνα με τον ίδιο τον Άμποττ- τον οδήγησαν σ' αυτές, έγινε αρκετά γνωστό και κέρδισε την εκτίμηση των κριτικών. Όμως, λίγο καιρό μετά την απελευθέρωσή του ο Άμποττ διέπραξε άλλον ένα φόνο και φυλακίστηκε ξανά για την υπόλοιπη ζωή του.
Ταξιαρχία Αλπινιστών Τζούλια

thumb|right|150px|Ο θυρεός της Ταξιαρχίας Αλπινιστών Τζούλια
Η Ταξιαρχία Αλπινιστών Τζούλια ή κατά την ορθή προφορά Γιούλια ("Alpina Brigata Julia") είναι ταξιαρχία πεζικού του Ιταλικού Στρατού, ειδικευμένη στον Ορεινό πόλεμο. Έμβλημά της είναι το Μαύρο Φτερό που κοσμεί το καπέλλο όσων υπηρετούν σε αυτήν. 

Οι Αλπινιστές (Alpini) είναι σώμα ορεινού πεζικού του Ιταλικού στρατού που διακρίθηκε στον Α' Παγκόσμιο Πόλεμο, στις μάχες του Monte Grappa. Στη διάρκεια του Β' Παγκόσμιου Πολέμου η ταξιαρχία συμμετείχε στην εισβολή του Άξονα στην Σοβιετική Ένωση, και αποδεκατίστηκε, δεδομένου ότι οι αξιωματικοί και οπλίτες της ήταν τελείως απροετοίμαστοι για συγκρούσεις σε μεγάλες πεδιάδες όπως αυτές της Ρωσίας. Το όνομα της ταξιαρχίας, «Julia», προέρχεται από τη λατινική ονομασία των ανατολικών Άλπεων (Alpes Iuliae), όπου η Ταξιαρχία έχει την έδρα της (συγκεκριμένα στην πόλη Ούντινε). 
Η ταξιαρχία έλαβε μέρος κατά τη διάρκεια του Ελληνοϊταλικού πολέμου στην Ήπειρο και την Πίνδο κατά τα γεγονότα του Νοεμβρίου του 1940.

Η ταξιαρχία σήμερα αποτελείται από τις ακόλουθες μονάδες: 

* 20px "Τάγμα Πολεμικής Υποστήριξης «Τζούλια»" ("Julia" Combat Service Support Battalion), στο Ούντινε 
* 20px| "5ο Σύνταγμα Αλπινιστών «Μορμπένιο»" (5° Alpini Regiment "Morbegno") στην Βιπιτένο (Vipiteno)
* 20px "7ο Σύνταγμα Αλπινιστών «Φέλτρε»" (7° Alpini Regiment "Feltre") στο Μπελλούνο (Belluno)
* 20px "8ο Σύνταγμα Αλπινιστών «Τολμέτσο»" (8° Alpini Regiment "Tolmezzo") στο Τσιβιντάλε (Cividale)
* 20px "3ο Σύνταγμα Αλπινιστών «Γκρούπο Κονελιάνο»" (3° Mountain Artillery Regiment "Gruppo Conegliano") στο Τολμέτσο (Tolmezzo)
* 20px "2° Σύνταγμα Αλπινιστών Μηχανικού «Ιζέο»" (Alpini Engineers Regiment "Iseo") στο Τρέντο (Trento)
Σκάλα Ωρωπού

Η Σκάλα Ωρωπού είναι παραθαλάσσιος οικισμός της βορειοανατολικής Αττικής και τμήμα του ευρύτερου παραθεριστικού συγκροτήματος του Ωρωπού. Ανήκει διοικητικά στον νέο διευρυμένο Δήμο Ωρωπού, ενώ μέχρι πρόσφατα αποτελούσε έδρα του τοπικού Δήμου Ωρωπίων και λίγο παλαιότερα της Κοινότητας Σκάλας Ωρωπού. Στην Σκάλα στεγάζεται το δημαρχείου του νέου δήμου, έδρα του οποίου έχει οριστεί επίσημα ο οικισμός Ωρωπός.. Η Σκάλα διαθέτει λιμάνι που φιλοξενεί την πορθμιακή γραμμή Σκάλας - Ερέτριας. Ο πληθυσμός της είναι 1.430 κάτοικοι σύμφωνα με την απογραφή του 2011.

Πορεία του πληθυσμού:
Δήμος Μαστιχοχωρίων

Η Δημοτική Ενότητα Μαστιχοχωρίων είναι Δημοτική Ενότητα του Δήμου Χίου, της Π.Ε. Χίου. Παλαιότερα ήταν ανεξάρτητος δήμος (Δήμος Μαστιχοχωρίων) του νομού Χίου.

Βρίσκεται στο νοτιοδυτικό άκρο του νησιού. Καταλαμβάνει έκταση 211.687 στρεμμάτων και έχει (πραγματικό) πληθυσμό 4.744 κατοίκους. Η ονομασία, προέρχεται από τα μαστιχοχώρια, τα χωριά στα οποία δηλαδή ευδοκιμούν τα μαστιχόδεντρα και παράγεται η μαστίχα.

Έδρα, είναι το Πυργί.

Με το Πρόγραμμα Καλλικράτης από τις αρχές του 2011 καταργήθηκε και τα δημοτικά του διαμερίσματα περιλαμαβάνονται πλέον στο διευρυμένο δήμο Χίου. Ο παλιός πλέον Δήμος Μαστιχοχωρίων αποτελεί Δημοτική Ενότητα του Δήμου Χίου.
Βρετανικό Έδαφος Ινδικού Ωκεανού

Το Βρετανικό Έδαφος Ινδικού Ωκεανού (με την διεθνή συντομογραφία: BIOT) είναι ένα Βρετανικό Υπερπόντιο Έδαφος που βρίσκεται στον Ινδικό Ωκεανό, στο μισό της απόστασης μεταξύ Αφρικής και Ινδονησίας. Το έδαφος περιλαμβάνει τις 6 ατόλλες του Αρχιπελάγους Τσάγκος με τα 65 νησιά τους.

Το μεγαλύτερο νησί είναι το Ντιέγκο Γκαρσία, η τοποθεσία των κοινών στρατιωτικών εγκαταστάσεων του Ηνωμένου Βασιλείου και των Ηνωμένων Πολιτειών.
Κεν Σάρο-Ουίουα

Ο Κεν Σάρο-Ουίουα ("Kenule "Ken" Beeson Saro-Wiwa", 10 Οκτωβρίου 1941 - 10 Νοεμβρίου 1995) ήταν Νιγηριανός συγγραφέας, παραγωγός της τηλεόρασης και ακτιβιστής οικολόγος. Ο Σάρο-Ουίουα ήταν μέλος της φυλής Ογκόνι, μιας εθνοτικής μειονότητας της οποίας η περιοχή διαβίωσης στο δέλτα του Νίγηρα χρησιμοποιείται για την εξόρυξη πετρελαίου από τη δεκαετία του 1950. Αρχικά ως εκπρόσωπος και στη συνέχεια ως Πρόεδρος του Κινήματος για την Επιβίωση του Λαού των Ογκόνι, ο Σάρο Ουίουα ηγήθηκε μιας μη-βίαιης εκστρατείας εναντίον της καταστροφής που προκαλούσαν στο Δέλτα και στο λαό του οι δραστηριότητες των πολυεθνικών εταιρειών πετρελαίου, και ειδικά αυτές της Shell.

Το 1995 ο Κεν Σάρο-Ουίουα εκτελέστηκε με απαγχονισμό από το στρατιωτικό καθεστώς της Νιγηρίας, και ο θάνατός του προκάλεσε παγκόσμια κατακραυγή.
Δήμος Οινουσσών

Ο Δήμος Οινουσσών είναι δήμος της περιφέρειας Βορείου Αιγαίου που περιλαμβάνει τις Οινούσσες και κάποια μικρότερα νησάκια.

Αρχικά λειτούργησε σύμφωνα με το Σχέδιο Καποδίστριας ως δήμος του νομού Χίου από το 1999 έως το 2010 με έδρα την Αιγνούσα.
Με τη διοικητική διαίρεση του 2011 (Σχέδιο Καλλικράτης) τα διοικητικά όρια και η έδρα του δήμου δεν μεταβλήθηκαν.

Ο δήμος Οινουσσών έχει (πραγματικό) πληθυσμό 826 κατοίκους.
Δήμος Ηρωικής Νήσου Ψαρών

Ο Δήμος Ηρωικής Νήσου Ψαρών είναι ένας νησιωτικός δήμος της Περιφέρειας Βορείου Αιγαίου και πιο συγκεκριμένα της Περιφερειακής Ενότητας Χίου.

Ο δήμος περιλαμβάνει το νησί των Ψαρών και τις εξής νησίδες: Άγιο Νικολάκι, Αντίψαρα, Δακαλιό, Κάτω Νησί, Καλόγεροι καθώς και η Μονή Κοιμήσεως Θεοτόκου.

Έδρα του Δήμου είναι τα Ψαρά, ενώ με το Πρόγραμμα Καλλικράτης δεν επηρεάστηκαν τα σύνορα και η αυτοτέλεια του Δήμου.

Δήμαρχος από τον Ιανουάριο του 2011, είναι ο Κωνσταντίνος Βρατσάνος και Αντιδήμαρχος από την 1η Ιανουαρίου 2013 ο Ιωάννης Παπαμιχάλης. Ο Κωνσταντίνος Βρατσάνος επανεξελέγη δήμαρχος Ψαρών στις εκλογές Μαΐου 2014, με Αντιδήμαρχο τον Μπεναρδή Γεώργιο και σε εκείνες του 2019.
Beriev Be-30

Το Beriev Be-30 είναι Ρωσικό αεροσκάφος που χρησιμοποιείται είτε ως επιβατικό αεροσκάφος περιφερειακών δρομολογίων είτε ως γενικών καθηκόντων μεταφορικό αεροσκάφος. Αναπτύχθηκε για να καλύψει τις υπηρεσίες τοπικών διαδρομών της Aeroflot, όπου επιχειρούσε από κοντούς, χορταρένιους διαδρόμους αποπροσγείωσης. Επίσης σχεδιάστηκε για να χρησιμοποιηθεί για ελαφριές μεταφορές, εναέρια έρευνα και ρόλους αεροδιακομιδής ασθενών.

Ο αρχικός σχεδιασμός του αεροσκάφους περιλάμβανε τη διασύνδεση των κινητήρων, έτσι ώστε σε περίπτωση αστοχίας του ενός κινητήρα ο άλλος να μπορούσε να κινήσει και τις δύο έλικες. Το χαρακτηριστικό αυτό όμως δεν υιοθετήθηκε στην έκδοση παραγωγής.

Το πρώτο πρωτότυπο πέταξε στις 3 Μαρτίου 1967, φέροντας κινητήρες Shvetsov ASh-21, ενώ το πρώτο πρωτότυπο παραγωγής πέταξε στις 18 Ιουλίου 1968. Οι πρώτες παραδόσεις στην Aeroflot έγιναν στα μέσα του 1969.
Μαϊάνα

Η Μαϊάνα είναι μια ατόλλη στα βόρεια Νησιά Γκίλμπερτ, και βρίσκεται 28 χμ νότια της ατόλλης Ταράουα. Η βόρεια και ανατολική πλευρά της ατόλλης αποτελούνται από ένα και μόνον στενό νησί ενώ η δυτική άκρη αποτελείται από ρηχούς βυθισμένους υφάλους, και όλα μαζί περιβάλλουν την λιμνοθάλασσα της ατόλλης. Η ατόλλη έχει μήκος 14 χμ και πλάτος 9,5 χμ. Η συνολική έκταση της ατόλλης είναι 133 χμ², ενώ η χερσαία έκταση 15,1 χμ².

Σύμφωνα με τις μυθολογικές πεποιθήσεις των Κιριμπάσιων, η ατόλλη της Μαϊάνα όπως και άλλα νησιά στο αρχιπέλαγος Γκίλμπερτ, δημιουργήθηκαν από τον θεό Ναρεάου. Επίσης θεωρείται ότι ακριβώς στο χωριό Τεμπάνγκα της Μαϊάνα εμφανίστηκε το πρώτο Μανεάμπα, οι ειδικές δημόσιες κατασκευές, στις οποίες συζητούνται τα προβλήματα του χωριού και διεξάγονται οι τοπικές εορτές. 

Κατηγορία:Νησιά Γκίλμπερτ
Ντανίλο Τιρκ

Ο Ντανίλο Τιρκ (Danilo Türk) είναι Σλοβένος δικηγόρος και διπλωμάτης, ο οποίος ορκίστηκε τρίτος Πρόεδρος της Σλοβενίας το 2007.
Τευθέα

right|thumb|300px|Χάρτης της αρχαίας Αχαΐας
Η Τευθέα ήταν αρχαία πόλη στην Αχαΐα.

Η Τευθέα αναφέρεται μόνο απο τον Στράβωνα. Στην πόλη λατρευόταν η Άρτεμις και υπήρχε ο ναός της "Νεμυδίας Ἀρτέμιδος". Η θέση της πόλης σήμερα τοποθετείται στη δημοτική ενότητα Δύμης του "Καλλικρατικού" Δήμου Δυτικής Αχαΐας και βρίσκεται κοντά στο σημερινό χωριό "Άνω Αχαΐα", δίπλα στον ποταμό Παραπείρο ο οποίος καλείται και "Τυθεύς". Στη θέση "Κολώνες", στους πρόποδες του όρους Σκόλλις, έχουν βρεθεί αρχαίες κολώνες που εικάζεται ότι ίσως είναι από τον ναό της Νεμυδίας Ἀρτέμιδος.
Νονούτι

Η Νονούτι είναι μια ατόλλη και συνάμα ένα διαμέρισμα του Κιριμπάτι. Η ατόλλη βρίσκεται στα νότια Νησιά Γκίλμπερτ, 38 χμ βόρεια της Ταμπιτεουέα, και 250 χμ νότια της Ταράουα. Η ατόλλη αποτελείται από μια συνεχή γραμμή από νησιά στην βόρεια, ανατολική και νοτιοανατολική πλευρά της. Υπάρχει μια νησίδα στην βορειοδυτική πλευρά της ατόλλης που ονομάζεται Νουμαλάνγκ. Η Νουμαλάνγκ είναι ακατοίκητη και φυλάσσεται ως Καταφύγιο Πτηνών. Η ατόλλη είναι το τρίτο μεγαλύτερο από τα Νησιά Γκίλμπερτ με μήκος 35 χμ και πλάτος 15 χμ. 

Ο κυβερνητικός σταθμός στο νησί βρίσκεται στο χωριό Ματάνγκ. Ο γραμματέας του νησιού είναι ο πλέον υψηλόβαθμος αξιωματούχος στο νησί. Ο πρώην πρόεδρος του Κιριμπάτι, Ιερεμία Ταμπάι, κατάγεται από την Νονούτι.

Η Νονούτι φιλοξενεί έναν αριθμό δημοτικών σχολείων, ένα Γυμνάσιο, και το ιδιωτικό Λύκειο Τζωρτζ Ήστμαν, που το λειτουργεί η Προτεσταντική Εκκλησία του Κιριμπάτι. 

Το μεγαλύτερο κτήριο συγκεντρώσεων, το μουανεάμπα, στο Κιριμπάτι βρίσκεται στο χωριό Ταμποϊάκι. Εδώ ήταν που η πρώτη Καθολική ιεραποστολή ιδρύθηκε στο Κιριμπάτι την δεκαετία του 1880. 

Το όνομα Νονούτι σημαίνει "ξύπνα νωρίς να πας για ψάρεμα".

Κατηγορία:Νησιά Γκίλμπερτ
Ασωπός

Η λέξη Ασωπός μπορεί να αναφέρεται:
* Στον ποταμό Ασωπό (Βοιωτία - Αττική)
* Στον ποταμό Ασωπό της Κορινθίας
* Στον ποταμό και σταθμό σιδηροδρόμου Ασωπό της Φθιώτιδας
* Στον μυθικό ποτάμιο θεό Ασωπό
* Στο Δήμο Ασωπού του Νομού Λακωνίας
* Στην αρχαία πόλη Ασωπός της Λακωνίας
Γεράνεια Όρη

Τα Γεράνεια Όρη είναι οροσειρά που καταλαμβάνει το ανατολικότερο τμήμα του νομού Κορινθίας και φτάνει μέχρι τα όρια της Δυτικής Αττικής. Ο ορεινός όγκος των Γερανείων υψώνεται βόρεια και ανατολικά του Λουτρακίου, βόρεια των Αγίων Θεοδώρων και της Κινέτας, καθώς και δυτικά των Μεγάρων.
Τρίτεια

right|thumb|300px|Χάρτης της αρχαίας Αχαΐας
Η Τρίτεια ή Τριταία ήταν αρχαία πόλη-κράτος στην Αχαΐα. Βρισκόταν 120 στάδια απο τις Φαρές.

Για την ίδρυση και το όνομα της πόλης υπάρχουν τρεις εκδοχές: η πρώτη λέει ότι την ίδρυσε ο Μελάνιππος, γιος του Άρη και της ιέρειας Τρίτειας από την οποία πήρε και το όνομα της. Ο Στράβωνας την αναφέρει ως "Τριταία". Σύμφωνα με τον Παυσανία οικιστής της Τριταίας ήταν ο Κέλβιδας που ήρθε από την Κύμη της Κάτω Ιταλίας και πήρε το όνομα της από τον Τρίτωνα, γιο του Ποσειδώνα, ενώ η τελευταία εκδοχή αναφέρει ότι ήταν μιά απο τις 12 πόλεις που έχτισαν οι Ίωνες στην Αχαία. Ήταν μέλος του Κοινού των Αχαιών και της Αχαϊκής Συμπολιτείας. Η Τρίτεια σε άγνωστο χρόνο υπαγόταν στην Αρκαδία για να ξαναεπιστρέψει στην Αχαΐα την ρωμαϊκή εποχή. Σύμφωνα με τον Παυσανία κοντά στην είσοδο της πόλης υπήρχε μαρμάρινο επιτάφιο μνημείο, αξιοθαύμαστο για τις έγχρωμες παραστάσεις που είχε, το είχε κατασκευάσει ο Αθηναίος ζωγράφος Νικίας. Επίσης, στην πόλη υπήρχε ναός των "μεγίστων θεών" και γινόταν ετήσια γιορτή. Ακόμα υπήρχε ναός της Αθηνάς με μαρμάρινο άγαλμα και ναός του Άρη. 

Από την Τρίτεια καταγόταν ο Αγήσαρχος, πυγμάχος, ολυμπιονίκης και με πρώτες νίκες στα Νέμεα, Ίσθμια και Πύθια. Υπήρχε άγαλμά του στην πόλη, έργο των γιων του Πολυκλή. 

Η αρχαία πόλη σήμερα έχει βρεθεί δίπλα στο χωριό Αγία Μαρίνα του Δήμου Τριταίας, αλλά δεν έχει ανασκαφεί ακόμα. Το όνομα του Δήμου (Τριταία) προέρχεται από την κατά Στράβωνα ονομασία.
Αφίδνες

:
Οι Αφίδνες είναι χωριό της Δημοτικής Κοινότητας Αφιδνών στη βόρεια έξοδο από το λεκανοπέδιο των Αθηνών πλησίον του Αγίου Στεφάνου. Ανήκει διοικητικά στον Δήμο Ωρωπού. Εντοπίζεται στους ανατολικούς πρόποδες της Πάρνηθας. Το χωριό παλαιότερα ονομαζόταν Κιούρκα, ονομασία που εξακολουθεί να χρησιμοποιείται. Μετονομάστηκε σε Αφίδνες το 1919. Οι Αφίδνες συνορεύουν με τον Άγιο Στέφανο, το Πολυδένδρι, το Καπανδρίτι, το Κρυονέρι και τη Μαλακάσα.
Αυτονομία

Αυτονομία είναι το δικαίωμα της αυτοδιάθεσης. Σύμφωνα με άλλον ορισμό, ωστόσο, η αυτονομία δεν ορίζεται ως δικαίωμα (το οποίο υποδηλώνει ότι αυτό το δικαίωμα πηγάζει από κάπου έξω από το άτομο φορέα της αυτονομίας - π.χ. από το Νόμο ή την Ηθική) αλλά ορίζεται ως "ικανότητα" ή σύμφωνα με τρίτο ορισμό ως "κατάσταση". Δηλαδή αυτονομία είναι η κατάσταση αυτοδιάθεσης του ατόμου. Τι ακριβώς όμως σημαίνει αυτοδιάθεση; Μπορούμε να απαντήσουμε επισημαίνοντας τη διαφοροποίηση της αυτονομίας από την έννοια της ελευθερίας: Η τελευταία αναφέρεται στην ικανότητα και επάρκεια μέσων ώστε το άτομo να μπορεί να δρα χωρίς εξωτερικούς και εσωτερικούς περιορισμούς σύμφωνα με τη θέληση του. Η πρώτη αναφέρεται στην αυθεντικότητα και ανεξαρτησία των ίδιων των κινήτρων που καθορίζουν τη θέληση ενός ατόμου, ώστε πηγή της θελήσεως να είναι αυθεντικά το ίδιο το άτομο και όχι άλλοι εξωτερικοί παράγοντες. Ως έννοια εμφανίζεται στην ηθική, την πολιτική και την βιοηθική φιλοσοφία και αναφέρεται στη δυνάμει ικανότητα ενός λογικού ατόμου να παίρνει καθοριστικές αποφάσεις κατόπιν ενημέρωσης και χωρίς εξαναγκασμό. Ο όρος χρησιμοποιείται επίσης με πολιτική έννοια αναφορικά με την αυτοδιάθεση ενός λαού.
Αμβρακία

Η Αμβρακία είναι λίμνη της Αιτωλοακαρνανίας ευρισκόμενη μεταξύ του Αγρινίου και της Αμφιλοχίας. Απέχει μόλις ένα χιλιόμετρο από τη λίμνη του Οζερού.

Έχει μέγιστο μήκος 13,8 χλμ, πλάτος 3,8 χλμ και μέγιστο βάθος 40 μ. Χαρακτηριστικές όμως είναι οι έντονες διακυμάνσεις στη στάθμη του νερού και στην έκταση που καταλαμβάνει, κατά τη δεκαετία μάλιστα του '90 το τμήμα της που βρίσκεται από την πλευρά της γέφυρας προς την Αμφιλοχία σχεδόν χάθηκε από τη μείωση της ποσότητας του νερού.
Όρος Πατέρας

Το Όρος Πατέρας αποτελεί το ορεινό άκρο της Αττικής στα βορειοδυτικά της, ως προέκταση της Πάρνηθας, ενώ συνδέεται μέσω της κοιλάδας των Βιλίων με τον Κιθαιρώνα. Η υψηλότερη κορυφή του (βόρεια των Μεγάρων) έχει υψόμετρο 1.132 μέτρα. 

Η έκταση του καλύπτει ένα μεγάλο τμήμα της βορειοδυτικής Αττικής χωρίζοντας το Θριάσιο Πεδίο από τη Μεγαρική πεδιάδα. Κατά την αρχαιότητα, το ανατολικότερο άκρο του όρους, το Τρικέρι στο Λουτρόπυργο αποτελούσε το σύνορο της Αθήνας. Το πέτρωμα του είναι ιδιαιτέρως σκληρό, με χαρακτηριστικό κοκκινόχωμα, ενώ κατά διαστήματα έχουν παρατηρηθεί κατολισθήσεις κατά μήκος της Εθνικής Οδού Αθηνών-Κορίνθου.
Πάος

thumb|right|200px|Σχεδιάγραμμα της ακρόπολης της αρχαίας Πάου
Η Πάος ή "Πάιον" ήταν αρχαία πόλη της Αρκαδικής Αζανίας, η οποία σήμερα διοικητικά ανήκει στον Νομό Αχαΐας.

Η θέση της αρχαίας πόλης έχει βρεθεί δίπλα στο εγκαταλελειμμένο χωριό Πάος (Σκούπι), στην θέση "Σκουπίτσιο", αλλά δεν έχει ανασκαφεί πλήρως. Έχουν βρεθεί αρχαία κτίσματα και λείψανα του τείχους της ακροπόλεώς της που υπολογίζεται ότι είχε περίμετρο 516 μέτρα, λείψανα ναού και άλλα λείψανα κτιρίων. Επίσης διασώζονται ερείπια πύργων και του συστήματος ύδρευσης της πόλης με πήλινους σωλήνες από κοντινή πηγή.

Στην πόλη λατρεύονταν οι Διόσκουροι και λεγόταν ότι ο ντόπιος "Λαφάνης" τους είχε φιλοξενήσει στο σπίτι του, όταν είχαν περάσει από την Πάο. Η Πάος γνώρισε ακμή πριν τους Περσικούς πολέμους και σε άγνωστο χρόνο παρήκμασε. Κατά τον Τρακαδά μετά τους Περσικούς πολέμους προσαρτήθηκε από τη διπλανή πόλη Κλείτωρα. 

Όταν πέρασε από εκεί ο Παυσανίας, ήταν ήδη κατεστραμμένη και εγκαταλελειμμένη και, όπως μας λέει, βρισκόταν στην άκρη του δάσους του "Σόρωνος" και πολύ κοντά στην κώμη Σείραι
Χρήστος Καρυπίδης

Ο Χρήστος Καρυπίδης (Θεσσαλονίκη, με καταγωγή από το χωριό Αναγέννηση Σερρών, 2 Δεκεμβρίου 1982) είναι Έλληνας ποδοσφαιριστής, ο οποίος αγωνίζεται ως κεντρικός αμυντικός ή αμυντικός μέσος.
Kamov Ka-27

Το Kamov Ka-27 (ονομασία ΝΑΤΟ "Helix") είναι στρατιωτικό ελικόπτερο το οποίο εξελίχθηκε για το Σοβιετικό Ναυτικό και υπηρετεί στις ένοπλες δυνάμεις της Ρωσίας, της Ουκρανίας, της Νότιας Κορέας, του Βιετνάμ, της Πορτογαλίας, της Κίνας και της Ινδίας.

Το ελικόπτερο αναπτύχθηκε για τη μεταφορά προσωπικού και φορτίου και για ανθυποβρυχιακό πόλεμο. Η σχεδίαση άρχισε το 1970 και το πρώτο πρωτότυπο πέταξε το 1974. Προοριζόταν να αντικαταστήσει το Kamov Ka-25 "Hormone" και έχει παρόμοια εμφάνιση με τον προκάτοχό του, λόγω των των προδιαγραφών που απαιτούσαν να χωράει στα ίδια υπόστεγα. Όμοια με άλλα στρατιωτικά ελικόπτερα της Kamov έχει ομοαξονικό κύριο στροφείο, εξαλείφοντας την ανάγκη για χρήση ουραίου στροφείου.
Λάμπρος Χούτος

Ο Λάμπρος Χούτος (Αθήνα, 7 Δεκεμβρίου 1979) είναι Έλληνας παλαίμαχος διεθνής ποδοσφαιριστής, o οποίος αγωνιζόταν ως επιθετικός.
Βραβείο Νόμπελ Ειρήνης

Το Βραβείο Νόμπελ Ειρήνης είναι ένα από τα πέντε Βραβεία Νόμπελ, που θεσπίστηκαν από τον Σουηδό βιομήχανο και εφευρέτη Άλφρεντ Νόμπελ. Με βάση τη διαθήκη του Νόμπελ το βραβείο αυτό πρέπει να δίνεται «στο πρόσωπο που είχε τη μεγαλύτερη συνεισφορά στην αδελφοποίηση των εθνών, στην κατάργηση ή τη μείωση των στρατιωτικών δυνάμεων και στη διεξαγωγή και προώθηση ειρηνευτικών διαδικασιών».

Το Νόμπελ Ειρήνης απονέμεται σε ετήσια βάση στο Όσλο, πρωτεύουσα της Νορβηγίας, και συγκεκριμένα στο δημαρχείο της πόλης. Τα υπόλοιπα βραβεία απονέμονται στην Αίθουσα Συναυλιών της Στοκχόλμης την ίδια ημέρα. Η βράβευση γίνεται στις 10 Δεκεμβρίου, επέτειο του θανάτου του Νόμπελ, παρουσία του βασιλιά της χώρας. Ο βραβευθείς παραλαμβάνει ένα αναμνηστικό δίπλωμα, ένα μετάλλιο και ένα αποδεικτικό για την είσπραξη του χρηματικού επάθλου. Την τελευταία δεκαετία η τελετή βράβευσης ακολουθείται από μία συναυλία για την ειρήνη. Η συναυλία αυτή λαμβάνει χώρα την επόμενη ημέρα από τη βράβευση, μεταδίδεται σε περισσότερες από 150 χώρες παγκοσμίως και παρακολουθείται από περισσότερες από 450 εκατομμύρια οικογένειες. Έχει λάβει διεθνή φήμη και αποτελεί πόλο έλξης διασήμων προσωπικοτήτων από τον χώρο της μουσικής.

Η επιλογή των βραβευθέντων δημιουργεί κατά καιρούς αντιδράσεις, καθώς επιλέγονται πρόσωπα που παλαιότερα είχαν προωθήσει τη βία σαν μέσο επίλυσης διαφορών και στη συνέχεια ακολούθησαν επιλεκτικά ειρηνικές μεθόδους για να επιτευχθεί η ειρήνη.
Γιώργος Καστρινάκης

O Γιώργος Καστρινάκης είναι Ελληνοαμερικάνος πρώην καλαθοσφαιριστής γεννημένος στις 9 Ιουνίου 1950. Αγωνιζόταν στη θέση του σέντερ και του πάουερ φόργουορντ, έχοντας ύψος 2,02 μέτρα. Υπήρξε ένας από τους κορυφαίους Έλληνες ψηλούς.
Μπουτάρη Οινοποιητική Α.Ε.

H εταιρεία Μπουτάρη Οινοποιητική Α.Ε. είναι ελληνική οινοποιητική επιχείρηση.

Αποτελεί μία ελληνική εταιρεία με εξαγωγική δράση σε περισσότερες από 40 χώρες και διεθνή προσανατολισμό, συμβάλλοντας στην εδραίωση του ελληνικού κρασιού και στο εξωτερικό.

H γκάμα των προϊόντων της ππεριλαμβάνει περισσότερες από 40 ετικέτες, ενώ τα κρασιά της έχουν αποκομίσει πολλές διακρίσεις τα τελευταία έτη, σε μεγάλους και καθιερωμένους, διεθνείς διαγωνισμούς οίνου.

To 2005 το σήμα "Μπουτάρη" ήταν το μόνο που βραβεύτηκε με τον τίτλο "Superbrand", ως το πιο αναγνωρίσιμο σήμα της Ελληνικής Οινοποιίας. Το 2007 απέσπασε τη διάκριση "Διεθνές Οινοποιείο της Χρονιάς" για 11η φορά από το εξειδικευμένο περιοδικό "Wine & Spirits", μια διάκριση που ελάχιστα οινοποιεία στον κόσμο έχουν λάβει για 11 συναπτά έτη.
MyFootballClub

Το MyFootballClub είναι ένα εγχείρημα 50.000 φίλων του ποδοσφαίρου οι οποίοι δημιούργησαν μια Κοινωνία Εργασίας και Πρόνοιας ("Industrial and Provident Society") με σκοπό την αγορά ενός Αγγλικού ποδοσφαιρικού συλλόγου με χρήματα που θα συγκεντρώνονταν από μέλη της κοινωνίας. Η Κοινωνία Εργασίας και Πρόνοιας αποτελεί στη Μεγάλη Βρετανία και τη Δημοκρατία της Ιρλανδίας νομική οντότητα για εμπόριο ή εθελοντική εργασία. Στις 13 Νοεμβρίου του 2007 το MyFootballClub ανακοίνωσε ότι είχε φτάσει σε συμφωνία κατ'αρχήν για την αγορά του ποδοσφαιρικού συλλόγου με όνομα Έμπσφιλντ Γιουνάιτεντ της πέμπτης σε σειρά εθνικής κατηγορίας του Αγγλικού ποδοσφαίρου.
Μίλινκο Πάντιτς

Ο Μίλινκο Πάντιτς (Σερβικά: "Милинко Пантић"), είναι παλαίμαχος Σέρβος διεθνής ποδοσφαιριστής.
Γονόεσσα

right|thumb|300px|Χάρτης της αρχαίας Αχαΐας

Η Γονόεσσα ήταν πολίχνη της αρχαίας Αχαΐας.

Η Γονόεσσα αναφέρεται από τον Όμηρο στην Ιλιάδα. Ήταν πολίχνη του κράτους της Πελλήνης με λιμάνι αφού είχε στείλει στον Τρωικό πόλεμο πλοία υπό την ηγεσία του Αγαμέμνονα. Ο Όμηρος μας λέει ότι μαζί με την Πελλήνη και την Υπερησία είχαν στείλει 100 πλοία. Πιθανολογείται ότι ιδρύθηκε από Πελασγούς πρωτοέλληνες οι οποίοι είχαν έρθει στην περιοχή από την Μικρά Ασία και είχαν εποίκισει όλη την Αχαία.

Η θέση της αρχαίας πόλης δεν έχει βρεθεί ακόμα. Οι έρευνες γίνονται ανάμεσα στην Αιγείρα και την Πελλήνη στα σύνορα των νομών Αχαΐας και Κορινθίας όπου είναι μοιρασμένο σήμερα το αρχαίο κράτος.
Αλέξανδρος Καντακουζηνός

Ο Αλέξανδρος Καντακουζηνός (1787 - 1841) ήταν Έλληνας, ρωσικής παιδείας, πολιτικός, πρίγκιπας και κτηματίας.
Ροδρίγο Χαβιέρ Αρτσούμπι

Ο Ροδρίγο Χαβιέρ Αρτσούμπι ("Rodrigo Archubi", 6 Ιουνίου 1985) είναι Αργεντινός (με ελληνικές ρίζες) ποδοσφαιριστής. Αγωνίζεται στη θέση του μέσου. 

Γεννήθηκε στην πόλη Remedios de Escalada του Μπουένος Άιρες. Από το 2003 ανήκε στη Λανούς της Αργεντινής και με τη οποία αγωνίστηκε σε 60 αγώνες σημειώνοντας 10 γκολ. Οι εμφανίσεις του έδειξαν ότι είναι ένας πολλά υποσχόμενος ποδοσφαιριστής.

Το 2005 αναδείχθηκε παγκόσμιος πρωταθλητής με την ομάδα -20 της Αργεντινής στο παγκόμιο πρωτάθλημα Νέων μαζί με το Λιονέλ Μέσσι.

Το 2007 η Ρίβερ Πλέιτ κινήθηκε για την απόκτησή του όμως ο Ολυμπιακός πλειοδότησε και κατάφερε να τον αποκτήσει προκαλώντας την αντίδραση του προπονητή της Ρίβερ Πλέιτ Ντανιέλ Πασαρέλα ο οποίος μπλόκαρε τη μεταγραφή του ποδοσφαιριστή Νασούτι που αγωνιζόταν στην ομάδα του και ενδιαφερόταν ο Ολυμπιακός.

Τη σεζόν 2006-2007 ο Αρτσούμπι δεν πήρε τις ευκαιρίες που θα ήθελε για να διακριθεί καθώς αγωνιζόταν σπάνια και συνήθως στη θέση του αμυντικού. Στον Ολυμπιακό αγωνίστηκε με τη μορφή δανεισμού με συνέπεια τον Ιανουάριο του 2008 να επιστρέψει στην πατρίδα του για να αγωνιστεί στη Ρίβερ Πλέιτ. Τον Οκτώβριο του 2007 κατέκτησε με τον Ολυμπιακό το Ελληνικό Σούπερ Καπ.

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κλουμπ Ατλέτικο Λανούς
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Εσπόρτε Κλούμπε Ζουβεντούδε
Κατηγορία:Ποδοσφαιριστές Εθνικής Αργεντινής U20
Κατηγορία:Ποδοσφαιριστές Κάζμα ΣΚ
Κατηγορία:Ποδοσφαιριστές Κλουμπ Ατλέτικο Μπόκα Ουνίδος
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ελληνικής καταγωγής
Τζερόνιμο Μερκουριάλι

Ο Τζερόνιμο Μερκουριάλι ("Girolamo Mercuriale", 30 Σεπτεμβρίου 1530 - 8 Νοεμβρίου 1606) ήταν Ιταλός φιλόλογος και γιατρός, γνωστός και με το εκλατινισμένο όνομα "Hieronymus Mercurialis". Το γνωστότερο έργο του είναι το "De Arte Gymnastica".

Γεννήθηκε στο Φορλί στις 30 Σεπτεμβρίου του 1530. Σπούδασε Ιατρική στη Μπολόνια και στην Πάδουα. 

Το έργο του "De Arte Gymnastica " (Βενετία 1569), αναφέρεται στη θεραπεία του σώματος και θεωρείται το πρώτο βιβλίο για την αθλητική ιατρική. Έγραψε επίσης τα έργα "De morbis cutaneis" (1572), "De morbis mulieribus" (1582), "De morbis puerorum" (1583), "De oculorum et aurium affectibus" και άλλα. 

Πέθανε στο Φορλί στις 8 Νοεμβρίου του 1606.
Ρύπες

right|thumb|300px|Χάρτης της αρχαίας Αχαΐας
Οι Ρύπες ή "Ρύπαι" ή και "Ρυπαίη" ήταν αρχαία πόλη - κράτος στην Αχαΐα. 

Οι Ρύπες είχαν ιδρυθεί από Πελασγούς πρωτοέλληνες και αργότερα είχε κατοικηθεί από Ίωνες. Η πόλη είχε καταστραφεί και ερημωθεί το 30π.Χ. από τους Ρωμαίους. Απο το όνομα της πόλης ονομαζόταν και η περιοχή "Ρυπική χώρα". Το όνομα είναι άγνωστο από που προέρχεται. Σύμφωνα με τον Παυσανία απείχε 30 στάδια από το Αίγιο. Το λιμάνι της πόλης ήταν ένας φυσικός κόλπος που ονομαζόταν "Ερινεός" το σημερινό Λαμπίρι. Στα ανοιχτά του κόλπου συγκρούστηκαν το 412 π.Χ. αθηναϊκές και κορινθιακές τριήρεις.
Από τις Ρύπες ήταν ο Μύσκελος που ίδρυσε τον Κρότωνα στην "Κάτω Ιταλία". Πριν φύγει επισκέφτηκε το μαντείο των Δελφών για πάρει χρησμό, και εκεί συνάντησε τον Αρχία, ο οποίος βρισκόταν εκεί για τον ίδιο σκοπό. Η Πυθία τους ρώτησε να διαλέξουν αν επιθυμούν "υγεία" ή "πλούτο". Ο Μύσκελλος απάντησε υγεία και έτσι ο Κρότωνας φημιζόταν για το καλό του κλίμα. Αυτά έγιναν στον τρίτο χρόνο της δέκατης έβδομης Ολυμπιάδας (710 π.Χ.) .
Διεθνής Έκθεση Θεσσαλονίκης

Λ
300px|μικρογραφία|Η μπροστινή είσοδος της Έκθεσης
Η Διεθνής Έκθεση Θεσσαλονίκης (ΔΕΘ) είναι μια ετήσια εμπορική εκθεσιακή εκδήλωση μεγάλης σημασίας για την Ελλάδα και τη Νοτιοανατολική Ευρώπη, που λαμβάνει χώρα στο Διεθνές Εκθεσιακό Κέντρο Θεσσαλονίκης έκτασης 180.000 τ.μ. στη Θεσσαλονίκη. Η έκθεση πραγματοποιήθηκε για πρώτη φορά το 1926  και σήμερα διοργανώνεται από την HELEXPO.
Νέα Αθηναϊκή Σχολή

[[Γεώργιος Ροϊλός|Γ. Ροϊλός]], "Οι ποιητές" (π. 1919). Λάδι σε μουσαμά, 130 εκ. x 170 εκ. Φιλολογικός Σύλλογος «Παρνασσός». Μεγάλοι ποιητές της γενιάς του [[1880]]. Στα δεξιά της σύνθεσης απεικονίζεται ο Α. Προβελέγγιος να διαβάζει κάποιο ποίημά του, ενώ από τα αριστερά προς τα δεξιά διακρίνονται οι [[Γεώργιος Στρατήγης]], [[Γεώργιος Δροσίνης]], [[Ιωάννης Πολέμης]], [[Κωστής Παλαμάς]], [[Γεώργιος Σουρής]] και [[Αριστομένης Προβελέγγιος]].
Με τον όρο Νέα Αθηναϊκή Σχολή αναφέρεται το σύνολο των ποιητών που εμφανίστηκαν στη νεοελληνική λογοτεχνία μετά το 1880, με προεξάρχουσα μορφή τον Κωστή Παλαμά. Ο όρος χρησιμοποιείται σε αντιδιαστολή προς την Α΄ Αθηναϊκή Σχολή. Αντ' αυτού συχνά χρησιμοποιείται και ο όρος Γενιά του 1880, επειδή τα πρώτα ανανεωτικά έργα εμφανίστηκαν το 1880. Οι ποιητές της γενιάς αυτής, ήταν νέοι ποιητές που αντιδρούσαν στις υπερβολές του αθηναϊκού ρομαντισμού και ενδιαφέρονταν για την καθιέρωση της δημοτικής στον ποιητικό λόγο.
Αικατερίνη Βερώνη

Η Αικατερίνη Βερώνη - Γεννάδη (Κωνσταντινούπολη 1867 - 18 Μαΐου 1955) υπήρξε μία από τις μεγαλύτερες πρωταγωνίστριες του ελληνικού θεάτρου και ιδιαίτερα του ρομαντικού δραματολογίου.
Reflections

Το Reflections είναι μουσικό άλμπουμ που κυκλοφόρησε το 1970 σε σύνθεση του Μάνου Χατζιδάκι.

Το λεύκωμα συντέθηκε για το συγκρότημα New York Rock & Roll Ensemble, στη Νέα Υόρκη όπου ο Μάνος Χατζιδάκις ζούσε από το 1966, και οι στίχοι ήταν στα αγγλικά, γραμμένοι από το συγκρότημα. Στην Ελλάδα κυκλοφορούν αργότερα με ελληνικό στίχο τα τραγούδια "Κεμάλ" και "Περιμπανού" (Noble Dame), ενώ με ελαφρές αλλαγές ερμηνεύει ο Γρηγόρης Μπιθικώτσης όπως το «Πού το πήγαν το παιδί». Το 1993 επανακυκλοφόρησε με νέους στίχους του Νίκου Γκάτσου στα ελληνικά, σε ερμηνεία της Αλίκης Καγιαλόγλου, υπό τον τίτλο "Αντικατοπτρισμοί". Στον δίσκο αυτό υπάρχουν στίχοι σε όλα τα τραγούδια, σε αντίθεση με το "Reflections" όπου δύο τραγούδια ήταν ορχηστρικά. Το 2005 κυκλοφόρησε μια διασκευή του άλμπουμ από το Πατρινό συγκρότημα Raining Pleasure, με τον τίτλο "Reflections" και τους αγγλικούς στίχους. Τραγούδια από τον δίσκο έχουν κατά καιρούς διασκευάσει, είτε με ελληνικούς είτε με αγγλικούς στίχους, πολλοί καλλιτέχνες όπως η Μαρία Φαραντούρη σε δύο δίσκους της (δίσκος "Μαρία Φαραντούρη: Η ποίηση στο ελληνικό τραγούδι / Maria Farantouri: The poetry in hellenic music "και δίσκος "Η Μαρία Φαραντούρη τραγουδά Μάνο Χατζηδάκη"), η Δήμητρα Γαλάνη (δίσκος "Χορός με τη Σκιά μου"),η Νάνα Μούσχουρη (δίσκος «Οι μύθοι μιας γυναίκας»), ο Αλκίνοος Ιωαννίδης (δίσκος "Εκτός Τόπου και Χρόνου"), η Τάνια Τσανακλίδου (δίσκος "Το μαγικό κουτί"), ο Βασίλης Λέκκας (δίσκος "Όρθιοι") και ο Μάριος Φραγκούλης (δίσκος "Φεγγάρι Ερωτευμένο").

Ο Χατζιδάκις είχε πει για τον δίσκο: 

Τα “Reflections” με την φόρτιση των Ελληνικών στίχων του Γκάτσου έγιναν σαν τα πολλά πρόσωπα μιας γυναίκας. Μιας γυναίκας που θα μπορούσε να είναι κι ένας νέος άντρας μέσα στην επαναστατημένη ατμόσφαιρα αμφισβήτησης που χαρακτήριζε τη Νέα Υόρκη του '68. Έγιναν οι αντικατοπτρισμοί της πόλης και των νέων ανθρώπων της και απαιτούσαν πολυεδρική ερμηνεία γυναίκας με διαφορετικές φωνές, με αντιδράσεις, με όψεις σπασμένες μέσα σε κρύσταλλα. Η Αλίκη Καγιαλόγλου φανερώνεται άξια ερμηνεύτρια, παίζοντας και μεταπηδώντας από το ύφος της Γκρέτα Γκάρμπο στην πληθωρικότητα της Μανιάνι ή την τραγική έξαρση της Κατίνας Παξινού. Με την ερμηνεία της το έργο αποκαλύπτεται. Κι έτσι με την απόσταση του χρόνου και με την ωριμότητα της ερμηνείας φανερώθηκαν ξανά οι “Αντικατοπτρισμοί” στην Αθήνα του ’93.
Παλαιοχώρι Καβάλας

Το Παλαιοχώρι Καβάλας βρίσκεται στις πλαγιές του όρους Παγγαίου στον νομό Καβάλας. Είχε 1604 κατοίκους στην απογραφή του 2001. Απέχει 27 χιλιόμετρα από την πόλη της Καβάλας και 10 χιλιόμετρα από την Ελευθερούπολη. Διοικητικά ανήκει στον Δήμο Παγγαίου.